# data[].attributes.headline
แบบประเมินพฤติกรรมการบริโภคหวาน 1

# data[].attributes.subject
แบบประเมินพฤติกรรมการบริโภคหวาน 1

# data[].attributes.attachment_link.title
คุณกำลังเสพติดความหวาน1

# data[].attributes.attachment_caption
เหตุผลที่เลือกแบบประเมิน : โดยส่วนตัวแล้วจากที่สังเกตพฤติกรรมการกินของตนเองทั้งหมด ที่เป็นปัญหาจริงๆ ก็จะเป็นการติดกินหวานมากเกินไป เลยอยากจะลดการกินหวานลงมา

# data[].attributes.headline
แบบประเมินพฤติกรรมการบริโภคหวาน 2

# data[].attributes.subject
แบบประเมินพฤติกรรมการบริโภคหวาน 2

# data[].attributes.attachment_link.title
คุณกำลังเสพติดความหวาน2

# data[].attributes.headline
ผลการประเมิน

# data[].attributes.subject
ผลการประเมิน

# data[].attributes.attachment_link.title
คุณกำลังเสพติดความหวาน2 (2)

# data[].attributes.headline
ความรู้สึกต่อผลการประเมิน

# data[].attributes.subject
ความรู้สึกต่อผลการประเมิน

# data[].attributes.body
รู้สึกว่าควรลดความหวานลงด่วนๆเลยค่ะ ช่วงที่กินหวานก็รู้สึกว่าผิวพรรณไม่ค่อยดีด้วย แต่ก็อดไม่กินไม่ได้ เวลากินน้ำหวานๆแล้วรู้สึกสดชื่น

# data[].attributes.body
รายการอาหาร 1 สัปดาห์ (19-25 ก.พ. 66) ที่สร้างขึ้นเหมาะสมกับสุขภาพและการดำเนินชีวิตของตนเองอย่างไร อธิบายเพิ่มเติม : ค่อนข้างเหมาะสม เพราะคิดว่าเป็นตารางที่มีการลดทานพวกของหวาน ขนมจุกจิกลงไปบ้างแล้ว แต่ก็ยังมีกินบ้างเป็นบางครั้ง จะได้ไม่หักดิบจนเกินไป การค่อยๆลดปริมาณเอา จะทำให้เราได้ค่อยๆปรับตัว และทำเป็นระยะยาวได้ดีกว่า

# data[].attributes.body
วันนี้ผิดแผนนิดหน่อย เพราะได้กลับบ้านเร็วกว่าที่คิด เช้านี้แม่ซื้อก๋วยเตี๋ยวต้มยำเส้นเล็กจากตลาดหัวกุญแจมาให้ อร่อยกลมกล่อมจนไม่ต้องปรุงเพิ่มเลย!

# data[].attributes.body
มื้อเที่ยงแม่ออกไปข้างนอกพอดี เลยซื้อข้าวมันไก่ต้มจากร้านหน้าปากซอยมาฝาก พยายามราดน้ำจิ้มให้น้อยลง จากนั้นก็กินสตรอเบอร์รี่ที่ซื้อมาจากซุปเปอร์มาร์เก็ตเป็นการล้างปาก

# data[].attributes.body
เย็นนี้คุณแม่ทำก๋วยเตี๋ยวไก่หม้อใหญ่มาก(เมนูโปรด) คงจะเก็บไว้ทานได้อีกยาวๆ รอบนี้ลองปรุงแบบไม่ใส่น้ำตาลดู ใส่พริกเผาที่คุณแม่ทำเองเพิ่มความแซ่บแบบขั้นสุด!

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
ถึงจะผิดจากแผนที่วางไว้เนื่องจากเหตุสุดวิสัย แต่ด้วยความที่ได้กลับบ้าน ได้เห็นขนมน้อยลง เพราะตอนอยู่หอจะค่อนข้างตามใจตัวเอง เลยตัดพวกขนมจุกจิกไปได้ดี  พฤติกรรมการปรุงลองลดหวานลงบ้าง ก็ถือว่าเป็นจุดเริ่มต้นที่ดี แถมวันนี้ไม่ได้กินโค้กเลย เก่งมากตัวเรา!

# data[].attributes.body
เป็นอีกวันที่ผิดแผนเพราะได้กลับบ้านไวกว่าที่คิด มื้อเช้าอยากทานอะไรเบาๆ เลยเอาโดนัทไส้แกงกะหรี่ไก่ไปเวฟให้อุ่นๆเล็กน้อย ชอบกินโดนัทอันนี้มาก แต่ก็ต้องยอมรับว่ามันก็ไม่ค่อยจะเฮลตี้เท่าไหร่ ค่อนข้างมีน้ำมัน พยายามไม่กินน้องบ่อยๆแล้วกันนะ T_T

พอสายๆก็เอามะม่วงน้ำปลาหวานที่คุณแม่เป็นคนทำเองมากินเป็นขนม แม่บอกว่าใช้น้ำตาลช่อดอกมะพร้าวแทน ซึ่งจะให้แคลอรีต่ำ ทำให้ร่างกายได้รับน้ำตาลในปริมาณที่น้อยกว่า เหมาะสำหรับคนที่ต้องการลดน้ำหนัก อร่อยจี๊ดจ๊าด ถือว่าเป็นการเพิ่มผลไม้ไประหว่างวัน

# data[].attributes.body
เที่ยงนี้อุ่นก๋วยเตี๋ยวไก่จากเมื่อวานทาน มีทั้งไก่ที่เป็นโปรตีน และผักกับหัวไชเท้าหวานๆ และที่สำคัญ ไม่ได้ใส่น้ำตาลด้วย! แต่สารภาพผิดตรงนี้เพิ่มเติมว่า แอบไปขอน้องกินโค้กไป2-3อึก ต้องยอมรับว่าอาหารไทยกับเครื่องดื่มอัดลมซ่าๆนี่มันสดชื่นมาก

# data[].attributes.body
เย็นนี้จากตอนแรกที่แพลนว่าจะทำยำกิน ปรากฏว่าวัตถุดิบไม่ครบ ผักหมด จึงทำยำทานไม่ได้

แต่ในตู้เย็นมีเพนเน่โบโลเนาเนื้อที่ซื้อมาจากดองกิอยู่ เลยเอามากินเป็นมื้อเย็น เมนูนี้ค่อนข้างมีน้ำมันพอสมควร พลิกดูด้านหลัง เขียนบอกว่า 380 แคล น้ำตาล 5 กรัม (กินๆไปถ้าไม่ดูก็ไม่รู้เรื่องเลยว่าใส่น้ำตาลเยอะขนาดนี้)

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
ถึงแม้ว่าจะพยายามลดการเติมน้ำตาลตามก๋วยเตี๋ยวแล้วก็ตาม แต่พวกอาหารสำเร็จรูปดันมีน้ำตาลเยอะกว่าที่คิดมากเลย (วันหลังต้องหัดสังเกตดีๆซะแล้ว) อีกทั้งวันนี้ก็กินของมันๆไปพอสมควร TT วันพรุ่งนี้ค่อยเอาใหม่แล้วกัน

# data[].attributes.body
เช้านี้แม่ซื้อไก่ย่างกับข้าวเหนียวมาให้ แต่วันนี้พ่อค้าบอกไม่มีตับ อดกินเลย ไว้รอวันอื่นแล้วกันนะ TT

# data[].attributes.body
ตอนเที่ยงได้กินผัดผักไม้กวาดหมึกกุ้ง ซึ่งได้อานิสงส์จากน้องชาย เพราะแม่ทำให้น้องไปกินโรงเรียน ส่วนที่เหลือก็เสร็จเรา!

ผลไม้ล้างปากวันนี้คือมะม่วงน้ำปลาหวานสุดแซ่บฝีมือแม่ (ถ้ากลับหอคงอดกินแล้วล่ะ Y__Y)

# data[].attributes.body
ตอนเย็นรู้สึกอยากกินอะไรแซ่บๆ เลยรีเควสฝากพ่อซื้อตำไทย+ข้าวเหนียว (พ่อจะไปข้างนอกพอดี) ปกติไม่ใช่คนกินข้าวเหนียวเยอะอยู่แล้ว กินไปครึ่งห่อก็อิ่มพอดี

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
วันนี้อาหารที่กินเริ่มตรงกับตารางบ้างสักที วันนี้ก็เป็นอีกวันที่ไม่ได้กินขนมล่ะ รอบนี้ไม่ค่อยมีอาหารมันๆ ถือว่าเป็นการใช้กรรมจากเมื่อวานแล้วกันนะ

# data[].attributes.body
เช้านี้แม่ไปตลาดหัวกุญแจเลยได้กินก๋วยจั๊บเจ้าโปรด

ตอนสายๆออกไปเลือกตั้งตำบล แม่พาแวะซื้อชานมไข่มุกให้ดื่ม รอบนี้เลยสั่งเป็นหวานน้อยแทน

# data[].attributes.body
ตอนเที่ยง อยากลองทำอาหารทานเองดูบ้าง เลยหาวัตถุดิบที่เคยซื้อมาจากซุปเปอร์ญี่ปุ่นมาลองทำเมนูหมี่เย็น

พอทานเสร็จก็ไปนั่งทำงานต่อ ประมาณบ่ายสามโมงก็อยากหาอะไรทานเพื่อแก้ง่วง เลยทำเป็นยำเสารสสุดแซ่บ

# data[].attributes.body
มื้อเย็นแม่ไปตลาดแล้วซื้อผักกลับมาเยอะแยะเลย จึงเลือกทำเมนูง่ายๆอย่างสุกี้น้ำดำทาน ใส่ผักเยอะๆ ใส่หมูสไลด์และวุ้นเส้นมันเทศหนึบหนับ
ซดอุ่นๆกิน ชื่นใจมาก

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
วันนี้ทำตามแผนได้เป๊ะทุกมื้อ ยกเว้นขนมที่ต้องปรับตามสถานการณ์ เพราะบางช่วงร้านค้าก็ไม่ได้เปิดขาย หรือพอถึงเวลาเข้าจริงเราก็ไม่ได้อยากกินขนมที่เคยวางแผนไว้ตอนนี้ แต่ก็พยายามทำให้ทุกๆมื้อมีสารอาหารที่ครบถ้วน และยัง healthy ต่อสุขภาพ

# data[].attributes.body
เช้านี้คุณแม่ทำผัดบล็อคโคลี่ให้น้องชายทานตอนเช้าก่อนไปโรงเรียน เราก็เลยได้ทานเมนูนี้ไปด้วย พร้อมกับข้าวสวยร้อนๆครึ่งทัพพี
ถือว่าเป็นเมนูที่อุดมไปด้วยผักต่างๆ มีโปรตีนจากกุ้งหมึกและหมู และได้คาร์โบไฮเดรตจากข้าว

# data[].attributes.body
เที่ยงนี้อยากเข้าครัวมาทำอาหารเอง ในตู้เย็นยังมีหมูที่เหลือจากการผัดบล็อคโคลี่เมื่อเช้า เลยจัดการเอาหมูมาทำเป็นเมนูหมูผัดซอสเกาหลี เปลี่ยนการใช้น้ำมันหมูเป็นน้ำมันงา เพื่อความหอมยิ่งขึ้น! โปะด้วยไข่ดาวเยิ้มๆด้านบน (ภูมิใจในสกิลการทอดไข่ดาวของตัวเองสุด!)

เมื่อทานเสร็จแล้วก็เอาซีซาร์สลัดอกไก่จาก7/11 ที่คุณแม่ซื้อมาให้ ทานเป็นการตบท้ายเพื่อความปัง

# data[].attributes.body
มื้อเย็นวันนี้ ในการตอนแรกแพลนไว้ว่าจะทานก๋วยเตี๋ยวไก่ แต่ตอนนี้ก๋วยเตี๋ยวไก่หมดแล้ว เลยไปอ้อนคุณแม่ให้ทำสุกี้โรลให้ทาน เพราะเห็นในแอพ tiktokแล้วน่าทานมากๆ แถมยังดูhealthy เลยลองเดาๆสูตรกันเองสองแม่ลูก เราในฐานะลูกมือก็เป็นคนช่วยห่อผัก

นั่งทำกันนานมากๆ แต่ตอนทานก็คือ ใช้เวลาแค่แปบเดียวก็หมดซะแล้ว (แย่จัง เพราะมันอร่อยมากๆเลย TvT)

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
วันนี้เมนูไม่ค่อยจะตามแผนสักเท่าไหร่ เพราะว่าตอนกลางวันคุณแม่ไม่อยู่ เลยต้องทำอาหารเอง แล้วก็ก๋วยเตี๋ยวก็หมด แต่ได้ลองเมนูใหม่อย่างสุกี้โรลก็ถือว่าสนุกมากๆ อร่อยอีกด้วย ตอนห่อผักไปก็ได้นั่งพูดุยกับคุณแม่ เป็นกิจกรรมดีๆที่สานสัมพันธ์แม่ลูกเลยก็ว่าได้ :)

# data[].attributes.body
เช้านี้แม่ทำผัดวุ้นเส้นให้น้องๆทานก่อนไปโรงเรียน เราเลยได้ทานไปด้วย ได้กินตอนร้อนๆคือฟินมาก

ตอนสายๆก็ได้กินสาคูไส้หมูที่แม่ซื้อมาจากตลาด รู้สึกว่าไม่ได้กินสาคูมานานมาก ตอนนี้ก็ได้กินสักที คิดถึงสุดๆ

# data[].attributes.body
ตอนเที่ยง ยังมีหมูมีผักในตู้เย็น คุณแม่เลยทำเมนูสุกี้น้ำให้ เพราะเห็นเราชอบกินสุกี้มากๆ กุ้งหมึกสดและกรอบ ผักหวานๆกับวุ้นเส้นหนึบหนับ สวรรค์ชัดๆเลย

# data[].attributes.body
เย็นนี้อยากกินอะไรแซ่บๆ เลยลงมือทำยำวุ้นเส้นเอง คุณแม่ก็อยากทานด้วย เลยทำชามใหญ่หน่อย วันนี้ลองเอาหมูสับไปผัดกับซอสปรุงรสและพริกไทยนิดหน่อยตามสูตรใน tiktok ปรากฏว่าออกมาหอมอร่อยมาก มีรสนัวๆมากขึ้นของหมูสับอีกด้วย

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
วันนี้ก็เป็นอีกวันที่ทานอาหารได้ไม่ตรงตามแผน เพราะก๋วยเตี๋ยวไก่หมดไวกว่าที่คิด (แม่ทำอร่อยจัด น้องๆรวมทั้งเราด้วยเลยกินกันเก่งมาก) แต่วันนี้ได้กินเมนูโปรดอย่างสุกี้น้ำ และยำวุ้นเส้นที่ทำเองวันนี้ ได้ทดลองเทคนิคใหม่ๆจากแอพtiktok ก็ออกมาอร่อยเกินความคาดหมาย

# data[].attributes.body
เช้านี้พ่อซื้อผักสลัดมาเยอะมากๆ (เยอะจนที่ว่า จะกินหมดรึเปล่านะ) เราเลยเข้าครัว เตรียมผัก ผัดหมูกับซอสนิดหน่อย จัดวางให้สวยงามแล้วราดน้ำสลัดงาญี่ปุ่นลงไป (เมนูหากิน ทำยังไงก็อร่อย!)

ช่วงสายๆก็ได้ฝรั่งคลุกบ๊วยที่แม่ซื้อมาจากคนรู้จักมาทานแก้หิวระหว่างวัน

# data[].attributes.body
เนื่องจากยังมีผักเหลือจากการทำสุกี้รอบก่อนๆ เราเข้าครัวมาทำอะไรง่ายๆอย่างสุกี้น้ำดำ รอบนี้ได้ต้นหอมญี่ปุ่นมาผัดก่อนใส่น้ำลงไป กลิ่นสุกี้น้ำดำหอมขึ้นมากๆ ได้รสชาติความเป็นญี่ปุ่นเพิ่มขึ้นด้วย

# data[].attributes.body
เย็นนี้ก็เป็นอีกครั้งที่อยากทานของแซ่บๆ เลยทำยำมาม่ารวมมิตรเอง
เมนูยำก็ถือว่าเป็นเมนูที่เราถนัดมากๆ ตอนนี้เรากลายเป็นนักทำยำของบ้านไปซะแล้ว

รอบนี้แม่เอาน้ำตาลช่อดอกมะพร้าวมาให้ใช้ น้ำตาลช่อดอกมะพร้าวมีค่าดัชนีน้ำตาลที่น้อยกว่า แคลอรี่ต่ำ พอทำเสร็จก็เอามาแบ่งกันกินกับคุณแม่ ^^

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
วันนี้ค่อนข้างตรงตามแผนการบริโภค ยกเว้นมื้อเช้า เพราะเห็นพ่อซื้อผักมาเยอะมาก เลยนึกไอเดียดีๆในการกินผัดสลัดอร่อยๆได้

วันนี้เป็นวันสุดท้ายของการบันทึกแผนการกิน รู้สึกว่า 1 สัปดาห์ที่ผ่านมา เราทานอาหารที่ดีมากขึ้น ทานหวานน้อยลง และทานขนมจุกจิกน้อยลงจนตอนนี้ก็แทบไม่ได้ทานเลย (ต้องขอบคุณที่บ้านด้วย ที่ปกติไม่ค่อยซื้อขนมติดบ้าน) รู้สึกว่าการได้บันทึกดูในแต่ละวันแบบนี้ ทำให้ได้สังเกตตนเองได้ดี ว่าวันนี้โดยรวมแล้วการกินของเราเป็นอย่างไร